KOMMISSIONENS AFGØRELSE

af 14. oktober 2020

om anvisning til den centrale administrator for EU-transaktionsjournalen om at ændre de nationale tildelingstabeller for Belgien, Tjekkiet, Danmark, Tyskland, Frankrig, Letland, Litauen, Polen, Portugal, Rumænien og Det Forenede Kongerige i Den Europæiske Unions transaktionsjournal

(2020/C 401/01)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens forordning (EU) nr. 389/2013 af 2. maj 2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og (EU) nr. 1193/2011 (2), særlig artikel 52, stk. 2, andet afsnit, og

ud fra følgende betragtning[er]:

(1) Den 27. april 2011 vedtog Kommissionen afgørelse 2011/278/EU (3) om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i direktiv 2003/87/EF.

(2) Den 5. september 2013 vedtog Kommissionen afgørelse 2013/448/EU (4) om nationale gennemførelsesforanstaltninger vedrørende foreløbig gratistildeling af drivhusgasemissionskvoter for perioden 2013-2020.

(3) Ved afgørelse 2014/9/EU (5) ændrede Kommissionen afgørelse 2010/2/EU (6) og 2011/278/EU for så vidt angår listen over sektorer og delsektorer, der anses for at være udsat for en betydelig risiko for carbon leakage (herefter »kulstoflækagelisten«).

(4) Kommissionen har ved afgørelse C(2013) 9281 (7), C(2014) 123 (8), C(2014) 674 (9) og C(2014) 1167 (10) givet den centrale administrator for EU-transaktionsjournalen anvisning om at opføre de nationale tildelingstabeller og de reviderede nationale tildelingstabeller for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige i EU-transaktionsjournalen.

(5) I henhold til artikel 52, stk. 2, første afsnit, i forordning (EU) nr. 389/2013 har Belgien ved brev af 26. august 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(6) I henhold til artikel 52, stk. 2, første afsnit, i forordning (EU) nr. 389/2013 har Tjekkiet ved brev af 28. september 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelig reduktion af kapaciteten og delvist ophør med aktiviteter, efterfølgende aktivitetsstigning samt ændringer til kulstoflækagelisten.

(7) I henhold til artikel 52, stk. 2, første afsnit, i forordning (EU) nr. 389/2013 har Danmark ved brev af 7. oktober 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(8) I henhold til artikel 52, stk. 2, første afsnit, i forordning (EU) nr. 389/2013 har Tyskland ved brev af 5. oktober, 6. oktober og 7. oktober 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(9) I henhold til artikel 52, stk. 2, første afsnit, i forordning (EU) nr. 389/2013 har Frankrig ved brev af 1. oktober 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(10) I henhold til artikel 52, stk. 2, første afsnit, i forordning (EU) nr. 389/2013 har Letland ved brev af 2. april 2020 meddelt Kommissionen ændringer af sin nationale tildelingstabel som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(11) I henhold til artikel 52, stk. 2, første afsnit, i forordning (EU) nr. 389/2013 har Litauen ved brev af 24. september 2020 meddelt Kommissionen ændringer af sin nationale tildelingstabel som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(12) I henhold til artikel 52, stk. 2, første afsnit, i forordning (EU) nr. 389/2013 har Polen ved brev af 15. juni 2020, 8. juli 2020, 17. juli 2020, 6. august 2020, 11. september 2020, 23. september 2020, 29. september 2020 og 5. oktober 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(13) I henhold til artikel 52, stk. 2, første afsnit, i forordning (EU) nr. 389/2013 har Portugal ved brev af 2. oktober 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(14) I henhold til artikel 52, stk. 2, første afsnit, i forordning (EU) nr. 389/2013 har Rumænien ved brev af 24. august 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(15) I henhold til artikel 52, stk. 2, første afsnit, i forordning (EU) nr. 389/2013 har Det Forenede Kongerige ved brev af 1. september 2020, 28. september 2020 og 6. oktober 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(16) Kommissionen finder, at de meddelte ændringer til de nationale tildelingstabeller for Belgien, Tjekkiet, Danmark, Tyskland, Frankrig, Letland, Litauen, Polen, Portugal, Rumænien og Det Forenede Kongerige er i overensstemmelse med afgørelse 2011/278/EU. Den centrale administrator for EU-transaktionsjournalen bør derfor gives anvisning om at indføre disse ændringer i EU-transaktionsjournalen —

BESTEMT FØLGENDE:

Eneste artikel Den centrale administrator for EU-transaktionsjournalen indfører de ændringer af de nationale tildelingstabeller for henholdsvis Belgien, Tjekkiet, Danmark, Tyskland, Frankrig, Letland, Litauen, Polen, Portugal, Rumænien og Det Forenede Kongerige, som er fastlagt i bilag I til XI, i Den Europæiske Unions transaktionsjournal.

Udfærdiget i Bruxelles, den 14. oktober 2020. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 122 af 3.5.2013, s. 1.

(3) Kommissionens afgørelse 2011/278/EU af 27. april 2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 130 af 17.5.2011, s. 1).

(4) Kommissionens afgørelse 2013/448/EU af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (EUT L 240 af 7.9.2013, s. 27).

(5) Kommissionens afgørelse 2014/9/EU af 18. december 2013 om ændring af afgørelse 2010/2/EU og 2011/278/EU for så vidt angår de sektorer og delsektorer, der anses for at være udsat for en betydelig risiko for carbon leakage (EUT L 9 af 14.1.2014, s. 9).

(6) Kommissionens afgørelse 2010/2/EU af 24. december 2009 om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i overensstemmelse med Europa-Parlamentets og Rådets direktiv 2003/87/EF (EUT L 1 af 5.1.2010, s. 10).

(7) Commission Decision C(2013) 9281 of 18 December 2013 on instructing the Central Administrator of the European Union Transaction Log to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log (foreligger ikke på dansk).

(8) Commission Decision C(2014) 123 of 17 January 2014 on instructing the Central Administrator of the European Union Transaction Log to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log (foreligger ikke på dansk).

(9) Commission Decision C(2014) 674 of 12 February 2014 on instructing the Central Administrator of the European Union Transaction Log to enter the national allocation tables of Belgium, Germany, Estonia, Luxembourg, Slovenia and Finland into the European Union Transaction Log (foreligger ikke på dansk).

(10) Commission Decision C(2014) 1167 of 26 February 2014 on instructing the Central Administrator of the European Union Transaction Log to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log (foreligger ikke på dansk).